Түркістан облыстық Полиция департаментінің басшысы мектептердің қауіпсіздік жүйесін тексерді
DATE: 17:25, 06 Қараша 2023 | GMT +5
TITLE: Түркістан облыстық Полиция департаментінің басшысы мектептердің қауіпсіздік жүйесін тексерді
URL: https://kaz.inform.kz/news/turkstan-oblistik-politsiya-departamentnn-basshisi-mektepterdn-kaupszdk-zhuyesn-tekserd-9698cc/
META: DATE: 17:25, 06 Қараша 2023 | GMT +5
TOTAL WORDS: 218
AUTHOR(S):
TEXT: Түркістан облыстық Полиция департаменті баспасөз қызметінің хабарлауынша, облыстың бас полицейі №21 М. Пошанов мектебіне барып, білім басқармасының мамандары, мектеп директоры және ұстаздармен тілдесті. Білім ошағына орналастырылған «дабыл батырмасын» басып, қызметін бақылады. Дабыл болған кезде полиция нарядының неше уақытта келетінін және қалай әрекет жасайтынын тексерді. Аталған оқу орнындағы бейнекамераларды қарап шығып, бекітілген күзет қызметкеріне жүктелген жауапкершілікті түсіндірді. Фото: Түркістан облыстық Полиция департаменті. Мектептегі қауіпсіздікке толық көз жеткізген соң, генерал оқушыларды Полиция департаментін экскурсиялауға шақырды. Департаменттің қызметкерлері 100 оқушы мен ұстаздарға арнап құқықбұзушылықтың алдын алу тақырыбында үлкен залда сабақ өткізді. Фото: Түркістан облыстық Полиция департаменті. Сабақ барысында департамент басшысы жасөспірімдерге тәртіпті болу керектігін, ойынқұмарлық, нашақорлық, зорлық-зомбылық пен әлімжеттік туралы айтып, болашақта ардақты азамат болатындарына сенімін білдіретінін жеткізді. Одан әрі қарай білім алушыларға өнерлі тәртіп сақшылары өнерлерін, спортты серік еткендері өздерінің дайындықтарын көрсетсе, департаменттің алаңшасында балаларға қару-жарақтар, қызметтік көліктердің қызметі мен цифрландыру бағытындағы жұмыстар таныстырылды. Фото: Түркістан облыстық Полиция департаменті. Жедел басқару орталығына да аялдаған балалар өздерін полиция қызметкерлері қалай бақылап отыратынын, бейнекамералардың қызметін көріп, танысты. Тәлім-тәрбиелік маңызы бар шара соңында оқуда озат оқушылар мен олардың ұстаздары полиция генералмайоры Мұрат Қабденовтің атынан алғысхатпен марапатталды. Фото: Түркістан облыстық Полиция департаменті. Айта кеткен жөн, Түркістан облысының полицейлері балалар арасындағы қылмыс пен құқықбұзушылықтың алдын алу мақсатында түрлі кездесулер ұйымдастырып, бүгінгі таңда білім ошақтарына барып, құқықтық сауаттылықты арттыру сабақтарын өткізуде. Фото: Түркістан облыстық Полиция департаменті
